روينة وسط أعضاء الأمانة العامة لحزب العدالة والتنمية لي كيترأس الحكومة، بعد البلاغ الأخير الصادر عن الديوان الملكي. اعضاء ف أمانة البي جي دي سرطو لسانهم، مقدروش علقو، شي وحدين ف شبيبة البي جي دي كتبو بلي رافضين التطبيع لكن الاغلبية سكتو ومنهم وزيرهم امكراز. دبا العثماني الأمين العام لحزب العدالة والتنمية ونائبه سليمان العمراني متواجدين حاليا فالمقر المركزي للحزب، كولشي ترون، خصوصا هوما لي ديما كيقولو نرفض التطبيع وميمكنش المملكة دير التطبيع، وشحال من مرة هضر العثماني باسم الملك وقالي بلي ميمكنش الدولة دير التطبيع، دبا خصو يستقل او يعتذر. العثماني راه دبا تالف. واش قدم استقالتو من منصب رئاسة الحكومة .. تا حاجة مزال مواضحاش. الموقع الالكتروني ديال البي جي دي مزال محطش بلاغ الديوان الملكي، عكس مكان كيدير قبل. بلاغ الديوان الملكي اليوم فيه بلي المغرب طبع رسميا مع اسرائيل بسفارات متبادلة ورحلات مباشرة بين تل ابيب وكازا قريبا والتعاون العلمي التقني. 
بعد القرار الشجاع ديال سيدنا بالتطبيع الرسمي بين الرباط وتل أبيب: انهيار كبير وسط البيجيدي.. وبنعرفة مع نائبو العمراني فالمقر المركزي والموقع الالكتروني “البي جي دي. ما” “حجب” بلاغ الديوان الملكي